რაიეც-იესტრჟები

რაიეც-იესტრჟები () — ქალაქი ჩეხეთის რესპუბლიკის სამხრეთ მორავიის მხარეში. ქალაქი რაიეც-იესტრჟები ბლანსკოს რაიონში მდებარეობს. ქალაქი ოთხი მუნიციპალური ერთეულისგან შედგება, ესენია: რაიეცი, იესტრჟები, ჰოლეშინი და კაროლინი.

გეოგრაფია
რაიეც-იესტრჟები ქალაქ ბლანსკოდან ჩრდილოეთით 5 კილომეტრში მდებარეობს. ქალაქი დრაჰანის მთიანეთშია გაშენებული. მის ტერიტორიაზე მდებარე ყველაზე მაღალი წერტილია სპალენას გორა, მისი სიმაღლე 529 მეტრია ზღვის დონიდან. რაიეც-იესტრჟებში მდინარე სვიტავას ერთვის პატარა მდინარე ბიკოვკა. 

ისტორია
რაიეცი წერილობით წყაროებში პირველად 1141 წელს ოლომოუცის ეპისკოპოს ინდრჟიხ ზდიკის სიგელშია ნახსენები. მორავიის მარკგრაფ იობსტსა და მის ძმა პროკოპს შორის ბრძოლების დროს განადგურდა XIII საუკუნეში აგებული ორი ციხესიმაგრე. იესტრჟები ისტორიულ წყაროებში პირველად 1371 წელს ჩნდება, ამ წყაროს მიხედვით მას ბორჟიტოველი დიდგაროვნები ფლობდნენ.
მინი|რაიეც-ნად-სვიტავოუს ციხე
1570 წელს ბერნარდ დრნოვსკიმ ციხე აღადგინა და რენესანსის ეპოქის რეზიდენციად გადააკეთა. 1618 წელს დრნოვსკების ოჯახის ბოლო მამრობითი სქესის წარმომადგენელი გარდაიცვალა და ციხე მისი ქვრივის იოჰანა დრნოვსკას საკუთრება გახდა.

1757 წელს რაიეცის ციხე ხანძარმა მთლიანად გაანადგურა. 1763–1769 წლებში დამწარი ციხის ადგილზე ნეოკლასიკური სტილის ახალი ციხე ააგეს. ცისესიმაგრის გარშემო ინგლისური პარკი 1767 წელს გაშენდა.

1960 წელს რაიეცისა და იესტრჟების მუნიციპალიტეტები ერთ გაერთიანდა და 1973 წელს მუნიციპალიტეტს ქალაქის სტატუსი მიენიჭა.

ღირსშესანიშნაობები
რაიეც-იესტრჟების მთავარი ღირსშესანიშნაობა რაიეც-ნად-სვიტავოუს ციხეა. იგი ნეოკლასიკურ სტილში 1763–1769 წლებში აშენდა. დღეს ის სახელმწიფოს საკუთრებაა და ღიაა დამთვალიერებელთათვის. ციხესიმაგრეს აქვს ერთ-ერთი უდიდესი ბიბლიოთეკა ჩეხეთში, სადაც 60 000-ზე მეტი წიგნია დაცული. თავისი მაღალი ღირებულების გამო, ციხესიმაგრეს ჩეხეთის ეროვნული კულტურული ძეგლის სტატუსი აქვს.

რაიეცის ყველა წმინდანის სახელობის ეკლესია ისტორიულ წყაროებში პირველად 1350 წელს არის მოხსენიებული. მას 1574 წელს სამრეკლო დაამატეს. თავდაპირველად ტაძარი გოტიკური სტილის იყო, დღევანდელი ნაგებობა ბაროკოს სტილშია აღდგენილი. 

ცნობილი ადამიანები
ცირილ მეტოდეი ჰრაზდირა (1868–1926) — კომპოზიტორი, რეჟისორი და სბორმისტრი
რუდოლფ ლუსკაჩი (1899–1971) — პროზაიკოსი და რომანისტი
მილან ჰორალეკი (1931–2012) — ეკონომისტი და პოლიტიკოსი

რესურსები ინტერნეტში

სქოლიო

კატეგორია:სამხრეთ მორავიის მხარის ქალაქები